**projektas**

**reg. Nr. T-88**

**2. darbotvarkės klausimas**

**Pasvalio rajono savivaldybės taryba**

**Sprendimas**

**dėl laimos jankauskienės darbo sutarties pasibaigimo**

2019 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos darbo kodekso 53 straipsnio 7 punktu, 65 straipsnio 1 dalimi, 68 straipsnio 4 dalimi, 69 straipsnio 1 ir 4 dalimis, 127 straipsnio 6 dalimi, 146 straipsnio 2 dalimi, Lietuvos Respublikos švietimo įstatymo 59 straipsniu, atsižvelgdama į Pasvalio rajono savivaldybės tarybos 2019 m. balandžio \_\_\_ d. sprendimą Nr. T1-\_\_ „Dėl Justinos Rupeikienės paskyrimo į Pasvalio r. Saločių Antano Poškos pagrindinės mokyklos direktoriaus pareigas“, Pasvalio rajono savivaldybės taryba nusprendžia:

1. Konstatuoti Laimos Jankauskienės darbo sutarties Nr. 356, sudarytos 2001 m. vasario 19 d., pasibaigimą 2019 m. gegužės 27 d. ir atleisti ją iš Pasvalio r. Saločių Antano Poškos pagrindinės mokyklos direktoriaus pareigų 2019 m. gegužės 27 d., suėjus darbo sutarties terminui.
2. Įpareigoti Pasvalio r. Saločių Antano Poškos pagrindinę mokyklą apskaičiuoti ir išmokėti Laimai Jankauskienei jai priklausantį darbo užmokestį, vieno mėnesio jos vidutinio darbo užmokesčio dydžio išeitinę išmoką ir kompensaciją už nepanaudotas kasmetines atostogas.
3. Įgalioti Pasvalio rajono savivaldybės administracijos direktorių padaryti atitinkamus įrašus darbo sutartyje ir ją pasirašyti.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-04-15

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**dėl laimos jankauskienės darbo sutarties pasibaigimo**

**2019-04-15**

Pasvalys

**1. Problemos esmė**

Įstatymų leidėjui pakeitus švietimo sistemos teisinį reguliavimą, nuo 2018 m. sausio 1 d. įtvirtintos švietimo įstaigų vadovų kadencijos (Švietimo įstatymas (su visais aktualiais pakeitimais)). Šių pakeitimų pagrindu nuo 2018 m. sausio 1 d. pakeistos visų Pasvalio rajono savivaldybės švietimo įstaigų vadovų darbo sąlygos, t. y. pakeistos darbo sutarčių rūšys – iš neterminuotų į terminuotas.

Vadovaujantis Lietuvos Respublikos darbo kodekso 69 straipsnio 1 dalimi, terminuota darbo sutartis baigiasi suėjus terminui, kuris gali būti nustatytas iki tam tikros kalendorinės datos, tam tikram dienomis, savaitėmis, mėnesiais ar metais skaičiuojamam terminui, iki tam tikros užduoties įvykdymo ar tam tikrų aplinkybių atsiradimo, pasikeitimo ar pasibaigimo (Darbo kodekso 67 straipsnio 2 dalis). Pasvalio r. Saločių Antano Poškos pagrindinės mokyklos direktorės Laimos Jankauskienės terminuotos darbo sutarties Nr. 356 terminas nustatytas iki tam tikros aplinkybės atsiradimo, pasikeitimo ar pasibaigimo – „*iki kol Pasvalio r. Saločių Antano Poškos pagrindinės mokyklos direktoriaus pareigas pradės eiti viešą konkursą šioms pareigoms eiti laimėjęs naujas įstaigos vadovas“*. Pažymėtina, kad konkursas Pasvalio r. Saločių Antano Poškos pagrindinės mokyklos direktoriaus pareigoms eiti įvyko 2019 m. kovo 21 d. Pretendentas, laimėjęs konkursą, sutiko eiti konkurse laimėtas – Pasvalio r. Saločių Antano Poškos pagrindinės mokyklos direktoriaus – pareigas.

Darbo sutarties pasibaigimas reiškia, kad pasibaigia jos šalių (darbuotojo ir darbdavio) teisės ir pareigos, susijusios su darbo sutarties vykdymu. Tačiau tai nereiškia, kad pasibaigus darbo sutarčiai baigiasi ir visos jos šalis (darbuotoją ir darbdavį) siejusios, iš darbo teisinių santykių kilusios teisės ir pareigos, pvz., pareiga dėl atsiskaitymo, tam tikrų dokumentų sutvarkymo, išdavimo ir kt.

Atsižvelgiant į tai, kas išdėstyta, Pasvalio rajono savivaldybės taryba savo iniciatyva turėtų priimti aktą, kuriuo konstatuojama, kad konkreti darbo sutartis (Pasvalio r. Saločių Antano Poškos pagrindinės mokyklos direktorės Laimos Jankauskienės darbo sutartis Nr. 356) pasibaigė suėjus darbo sutarties terminui (Darbo kodekso 65 straipsnis, 69 straipsnis).

Vadovaujantis Darbo kodekso 69 straipsnio 4 dalimi, darbo sutarčiai pasibaigus dėl sutarties termino pabaigos darbuotojui išmokama vieno mėnesio jo vidutinio darbo užmokesčio dydžio išeitinė išmoka, jeigu darbo santykiai tęsiasi ilgiau kaip dvejus metus. Išeitinė išmoka skaičiuojama pagal vidutinį darbo užmokestį, kuris apskaičiuojamas Lietuvos Respublikos Vyriausybės patvirtinto Darbuotojo, valstybės tarnautojo ir žvalgybos pareigūno vidutinio darbo užmokesčio skaičiavimo tvarkos aprašo nustatyta tvarka (Darbo kodekso 145 straipsnis).

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į tai, kas išdėstyta, siūloma priimti sprendimą, kuriuo konstatuojama, kad Pasvalio r. Saločių Antano Poškos pagrindinės mokyklos direktorės Laimos Jankauskienės darbo sutartis Nr. 356 pasibaigė suėjus darbo sutarties terminui.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Pasvalio rajono savivaldybės biudžeto lėšos reikalingos atleidžiamo darbuotojo priklausančio darbo užmokesčio, vieno mėnesio jo vidutinio darbo užmokesčio dydžio išeitinės išmokos ir kompensacijos už nepanaudotas kasmetines atostogas išmokėjimui.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė